හොඳ නරක බේරුම් කරගෙන යහමගට පත්වන කොයි කවුරුත් පෙර අකුසල කර්ම ඵලය හේතු කොට ගෙන ජීවිතයෙන් සමුගන්නේ කිසිවකු නොදන්නා පරිදියි.ගාල්ල ඌරල දකුණ නෑහිනිගල පදිංචි යෞවන වයසේ පසු වූ තරුණයකු හම්බන්තොටදී සිමෙන්ති ලොරියක පැටලී අකාලයේ මරු වසඟයට පත් ඛේද ජනක සිද්ධියක් ඌරල ගම්මානයෙන් වාර්තා වේ.ඔහු 25 වියැති වරුෂ හැන්නදිගේ වසන්ත ඩයස් සොයිසා නැමැති තරුණයෙකි.හැන්නදිගේ පියදාස ජුනට් සොයිසා සහ එච්. ජී. අමරාවතී යන දෙමාපිය යුවළට දාව උපන් වසන්ත පිරිමි දරුවන් හතර දෙනකු සහ ගැහැණු දරුවන් දෙදනකුගෙන් සමන්විත පවුලේ තෙවැනියා විය.